**Külföldi Magyar Cserkészszövetség New Brunswick, 2015. április.**

**Vezetőképző Vezetőtiszt – Jelentés a Közgyűlésnek**

**(2013. április – 2015. február)**

Elődjeim munkájából felállított rendszert nem nehéz követni. A rendszer be van járatva. Tiszták az elvárások és feladatok és azokat többnyire követik a VK-k szervezői. Az kerületeket összehangolni egy másik és nehezebb kérdés, amelyen keményen dolgozunk kisebb-nagyobb sikerekkel. A táborok adminisztrálása sem egy könnyű feladat és ezen is alakítgatunk. Miért beszélek többesszámban? Mert a VKVT munkájába bele van vonva a szövetségünk felsővezetősége.

Térek a lényegre...

A táborok létszáma és felkészültsége majdnem minden esetben kielégítő volt. Összesítve, a következő felosztásban szereztek vezetői képesítést jelöltjeink:

|  |  |  |  |  |  |  |
| --- | --- | --- | --- | --- | --- | --- |
|  | 2015-ös  VKVT  Jelentés | 2013-as  VKVT  jelentés  *(Jubi is volt)* | 2011-es VKVT jelentés  *(Jubi is volt)* | 2009-es VKVT jelentés | 2007-es VKVT jelentés  *(Jubi is volt)* | 2005-ös VKVT jelentés |
| Cserkésztiszt | 30 | 29 | 24 | 35 | 15 | 15 |
| Cserkész-segédtiszt | 47 | 80 | 44 | 34 | 46 | 65 |
| Kiscserkész-segédtiszt | 17 | 11 | 15 | 28 | 8 | 1 |
| Cserkész-őrsvezető  (fiú- és leány) | 92 | 120 | 101 | 64 | 82 | 74 |
| Kiscserkész-őrsvezető | 46 | 61 | 14 | 41 | 22 | 40 |
|  |  |  |  |  |  |  |
| *ÖSSZES KÉPESÍTÉS* | *232* | *301* | *198* | *202* | *173* | *195* |
|  |  |  |  |  |  |  |
| Corvina |  | - | - | - | - | - |
| Zrínyi |  | - | - | - | - | - |
| Dobó | 67 | 60 | 22 | 29 | - | 52 |
|  |  |  |  |  |  |  |
| *ÖSSZES KIKÉPZETT* |  | *361* | *220* | *231* | *173* | *247* |

Az elmúlt két évben, a központ és az I., II. és IV. kerületek szervezésében a következő létszámokkal és táborparancsnokok vezetésével tartottunk táborokat:

**2013: TÁBORAINK**

|  |  |  |  |  |  |
| --- | --- | --- | --- | --- | --- |
| **Európa** | (Kastl-Mennesberg) |  |  | Jelölt | Kiképző |
| 73/B sz. | Cserkész segédtisztképző tábor | július 29 – aug. 10 | Arató László | Nem tartottuk meg. |  |
| 85/C sz. | Fiú őrsvezetőképző tábor | augusztus 1 - 10 | Szíjártó Ádám | 14 | 5 |
| 85/D sz. | Leány őrsvezetőképző tábor | “ | Győri Kati | 11 | 5 |
| 49/ A sz. | Kiscserkész őv. tábor | “ | Maitz Eszter | 10 | 5 |
|  | Cserkész mintatábor | “ | Szakáts Juli | 16 | 11 |
|  | Kiscserkész tanyázás | “ | Földes Fruzsi | 21 | 8 |
|  | Mozgó Tábor (12-14 éveseknek) | “ | Lauber Dávid | 13 | 5 |

Az I. kerületben, Maitz László, az EU VK Tábor rajparancsnoka/ szervezője, lemondott. A november 15-i hétvégén megtartott parancsnoki konferenciájukon megszavazták Arató Lászlót.

**Az 1. Sz. FORUM-i ST Tábor**, amelynek parancsnoka Szórád Gábor volt, július 15-25-ig volt megtartva Palászton. A táborban 17 jelölt és 12 vezető vett részt a következő megoszlásban: SZMCS 8, RMCSSZ 5, KáMCSSZ 2, VMCSSZ 1 és KMCSSZ 1 (vezetők: SZMCS 3, RMCSSZ 3, KáMCSSZ 2, KMCSSZ 3, MCSSZ 1.) A tábor végén a 17 jelöltből, 16 tett tiszti fogadalmat. Egy előhétvégét is tartottak Április 12-14 között, amelynek célja a hivatástisztázás és előkészités. Majd egy záró hétvége is volt. A tábori munkaterv kicsiszolása nem kis munka volt. Egyeztetni kellett 6 szövetségnek munkatervét. Nagy gondnak és kihívásnak tekintette Gábor az óriási lemorzsolódást. 31 jelentkezővel kezdtük, de a végén 17 jelölt érkezett a táborba. Sikerült egy pályázatot megnyerni, hogy 5 sátrat vehessünk. A felszerelés 6 (?) őrsre megvan. Gábor nagyon meg volt elégedve a kiképzői gárdájával.


|  |  |  |  |  |  |
| --- | --- | --- | --- | --- | --- |
| **Észak-Amerika** | (Fillmore) |  |  | Jelölt | Kiképző |
| 67. sz. | Cserkésztisztképző tábor | augusztus 1. – 11. | Lendvai-Lintner Imre | 15 | 8 |
| 73/C sz. | Cserkész segédtisztképző tábor | “ | Ifj. Vajtay István | 16 | 10 |
| 33 sz. | Kiscserkész ST tábor | “ | Globits Zsuzsa | 8 | 2 |
| 85/E sz. | Fiú és leány ŐV tábor | “ | Szentkirályi Endre | 22 | 18 |
| 49/B sz. | Kiscserkész ŐV tábor | “ | Szentkirályi Pál | 11 | 6 |
| 12. sz. | Dobó tábor | “ | Tőkés István | 36 | 10 |
|  | Cserkész mintatábor | “ | Györky Judit | 29 | 20 |
|  | Kiscserkész mintatábor | “ | Kelemen Ildikó | 24 | 10 |
|  | Óvoda | “ | Kun-Szabó Bea | 6 | 3 |

**2014: TÁBORAINK**

**Észak-amerika – Fillmore**

|  |  |  |  |  |  |
| --- | --- | --- | --- | --- | --- |
|  |  |  |  | Jelölt | Kiképző |
| 68. sz. | Cserkésztisztképző tábor | aug. 7. – 17 | Lendvai-Lintner Imre | 15 | 10 |
| 74. sz. | Cserkész ST tábor | “ | Vajtay István | 28 | 10 |
| 34. sz. | Kiscserkész ST tábor | “ | Globits Zsuzsi | 8 | 4 |
| 86. sz. | Fíu és leány ŐV tábor | “ | Szentkirályi Endre | 45 | 24 |
| 50. sz. | Kiscserkész ŐV tábor | “ | Szentkirályi Pál | 25 | 6 |
| 13. sz. | Dobó tábor | “ | Tőkés István | 31 | 12 |
|  | Cserkész mintatábor | “ | Györky Judit | 51 | 20 |
|  | Kiscserkész mintatábor | “ | Lengyel Emi | 23 | 7 |

**2. Sz. FORUM-I ST Tábor**

**Magyar Cserkészszövetségek Fóruma**

2/a sz. Segédtisztképző Tábor

Palást, Felvidék

Ez immár a második táborunk volt Paláston. Az idei táborra 2014. július 14-24 között került sor. A táborban 34 jelölt és 11 vezető vett részt a következő megoszlásban: SZMCS 14, RMCSSZ 4, KáMCSSZ 5, VMCSSZ 7 és KMCSSZ 4 (vezetők: SZMCS 3, RMCSSZ 2, KáMCSSZ 1, KMCSSZ 3, MCSSZ 1, VMCSSZ 1.) A tábor végén a 34 jelöltből, 32 tett tiszti fogadalmat, és remélhetőleg az utóhétvégén ennyien fognak képesítést is kapni. Két jelölt le morzsolódott, az egyik egészségi okok végett a tábor elején, a másik fegyelmi kihágás végett lett eltanácsolva a tábor 5 napján.

A tábort három napos előtáborral kezdtük, amelynek során sikerült felépítenünk a mintatábort, de ismét nem jutott már elég időnk a közös alaki kiképzésre. Ezt vagy tábor előtt kell még egy nappal beütemezni vagy alkalmat kell teremteni erre is valamikor. Úgyszintén ebből kifolyólag volt nézeteltérés a jelöltek között is, hiszen az SZMCS-ben nagyon erős menetelési szokások vannak, amelyeket igényeli a jelöltek.

A tábor programján és munkatervén a tábor alatt minimálisat kellett változtatni, hiszen a tábor előtt elég jól kidolgoztuk. Az idén bevezetett változások, mint pl. a tábor közepén tartott játékos próbáztatás nagyon sikeresek voltak, így ezeket jövőre is használni fogjuk. A tavalyi évhez hasonlóan az önnevelés és önismereti anyagot tovább bővitettük és úgy érzem ez most az ideális mennyiségű és minőségű anyag.

Ezen kívül a táborban folytattuk a gyakorlati jellemnevelésre való felkészítést amit úgy hivtunk, hogy a lelki élet megélése. Az idén jobban odafigyeltünk már a programra és több időt hagytunk és jobban odafigyeltünk a foglalkozások egymáshoz kapcsolódására, valamint azoknak az önnevelési képzéshez való kapcsolódására. A kollokválást (vizsgáztatás) az idén ismét egy beszélgetéssel zártuk, bár sokkal szabadabbra hagytuk a választás lehetőségét. Mint már irtam a tábor közepén tartottunk egy gyakorlati játékos felmérést amit őrsönként oldottak meg. A másik változást a túlélési gyakorlattal kapcsolatban sajnos nem sikerült bevezetni de ezt jövöre tervbe vesszük.

A tábori pontozást újra gondoltuk és leegyszerűsítettük, de nem sikerült érthetőbbé tenni a jelöltek számára is. Ez okozott elég sok frustrációt a jelöltekben. Ezt nekem mint táborparancsnoknak kell jobban elmagyaráznom. Az európai egészségügyi lapok kiváltását kötelezővé kellene tenni mindenki részére, az idén volt egy esetünk ahol nem volt megoldva a biztositás.

A logisztika az idén már első naptól kezdve jól működött, nagyon apró problémák merültek fel. Ezeket a SETA gyorsan és pontossan kezelte. Az étel mennyiségét és a fűszerek és alapanyagok kiosztását a tavalyi helyzetből tanulva megoldottuk és a tábor elején kapott mindenki egy kezdő csomagot mindenből amit utána tudtunk tölteni. Igy nagy pazarlás az idén nem volt.

A pályázataink az idén nyertek, így beszereztünk még két sátort igy a tavalyival együtt 7 sátrunk van. Ezt az idén sikerült a tárolót is beszerezni igy tárolni is tudjuk a felszerelést. Az idei nagy táborra való tekintettel, felszereltünk még két őrsi ládát, igy most teljes mértékben van elég minőségileg egyforma felszerelés 6 őrsre és a törzsnek is.

Az idén nem volt olyan nagy a lemorzsolódás mint tavaly és a nagy létszámra való tekintettel ez nem is okozott gondot. Bár a tábor maximum létszámát 36 jelöltben állapitottuk meg, rá kellett jönnöm, hogy ennek a tábornak akkor van maximális tartalma és sikere ha kisebb, olyan 24 fő körüli táborral számolunk.

Az utóhétvégének a dátumát 2015. január 30-február 1-re javasolnánk. A következő képzés előhétvégéjét pedig áprilisban megtartani. Az utóhétvége programját a szeptemberi kiértékelőn fogjuk átbeszélni a vezetőkkel és egy aktív, jól átgondolt hétvégét szánunk erre. A helyszínre vonatkozóan két javaslat érkezett, Szabadka vagy Budapest környéke. Én személyesen javasolnám a vajdaságot, hiszen még ott nem voltunk. A jövő években szeretnénk, ha minden szövetség valamilyen szinten hozzájárulna a képzéshez, mert anyagilag most is az utolsó pillanatban tudtunk mindent megoldani. Köszönet a VMCSSZ-nek, az SZMCS-nek és a KMCSSZ-nek akik anyagi támogatást adtak a jelöltjeik részére, hogy a hiányt pótoljuk a tábordijhoz. Ugyszintén a kanadai Calgary-i csapat pedig hozzájárult a KáMCSSZ tagjainak a megsegitéséhez. Igy az idén csak az RMCSSZ nem járult hozzá a képzéshez.

Az idén tartottunk a vezetőimmel egy előmegbeszélést és közösen résztvettünk a felszerelés pakolásában is. Ez a két alkalom lehetővé tette a vezetőknek még jobban összekovácsolódni. Az idén két új kiképzővel is gazdagondtunk, Biró Zsuzsannával Erdélyből és Szabó Hunorral Vajdaságból. A vezetői gárdám minden egyes tagja képzett vezető. Mindenki profi módon készült a programokra és a táborra, mindenki a maximumot adta ki magából. Fontos, hogy csak lehetőleg olyanok jöjjenek kiképzőnek ebbe a táborba, akik már részt vettek ilyen típusú táborban, és értik az elvárásokat. A kézikönyv kiadásán az idén elkezdünk dolgozni a vezetők részére. Remélhetőleg a jövő évi tábor előtt készen leszünk vele.

Külön szeretném megköszönni minden szövetség segitségét akik résztvettek segitően a munkában, és külön köszönet jár a MCSSZF alapítványának és Szakács Gusztáv cst-nek a segítségért és elkötelezettségéért ebben a munkában.

Jó munkát!

Szórád Gábor, cscst., képzésvezető

**ÖSSZEGELÉS**

**Jelentkezés/ Adatbázis**

Európában, a tábori jelentkezés nehezen megy, főleg azért mert a parancsnokok nem foglalkoznak eleget vele, illetve pontatlanúl jelentettek be tagjaikat. Általában nem használják az adatbázist. A központnál komolyabban foglalkoztunk ezzel a kérdéssel több szinten és téren, és pozítív változások történtek. Mindenki végre használja az adatbázist, ami a regisztrálást illeti.

**Vizsgáztatás**

Egy új módszerrel próbálkoztunk, egy “scantron-os” változattal. Bár a javítást egyszerűsítette, az adat kezelést nem egyszerüsítette. Kisérletezgetünk egy on-line verzióval, de még nem értünk célt. Visszatérünk 2015-ben a hagyományos papír vizsgákra, amíg egy esetleges on-line verzió megszületik. Különben, nehézségek több dolgokból adódnak: a vizsga dátumok kihúzódnak, a pótvizsgák nincsenek bejelentve és ha a jelölt egy évben vizsgázik, de másik évben megy táborba, az adatokat nehéz megtalálni, cspk között rendetlen az adatátadás. A vizsgáztatók nem követték az utasítást. Ezek kiküszöbölésén dolgozunk.

**Induló csapatokból**

Még alakulóban van, hogy hogyan oldjuk meg, hogy jöjjenek VK-ra. Többek között, a vizsgák okoznak nehézségeket. A MI vizsgával még csak megbírkóznak, de a cserkészismeretivel nem. Két megoldás van, vagy a Turul őrs elmegy és tart kiképzési hétvégeket, vagy eljönnek az Iskolatáborba és tartunk nekik cserkészismereti képzést a tábor folyamán. 2014-ben “megfigyelők” lettek volna, de szinte mindenki lemondta a VK-n való megfigyelői szerepről. Az alakuló csapatoktól végülis csak egy jelölt ment az Iskolatáborba, de ő nem ment VK-ra.

**OKP:**

Mivel hiányosan végezték/ végzik ezt a próbát a jelöltek, többszöri emlékeztetőtket kaptak a pk-ok. Ezen kívül a Minta és Dobó Táborok jelöljeinek a tábori feladatjaiban szerepelt a nekik megfelelő szintek elvégzése.

**KCS. VEZETŐI KÉPZÉS**

A legnagyobb hiányunk marad továbbra az, hogy nem képeztünk ki elég kiscserkész őrsvezetőt és segédtisztet. Ugyanis, továbbra is több a kiscserkészek létszáma, mint a cserkész korosztály létszáma szinte minden csapatnál. Hogy ezt orvosoljuk, dolgozunk azon, hogy ahol másképpen nem lehet megoldani, ott tartunk 1-2 kcs napot a ŐV és ST táborainkban és szervezünk kcs vezetői továbbképzéseket (Ausztráliában és Dél-Amerikában.)

2013. dec. 26-31 – Buenos Aires, Argentina

Kcs. ŐV és ST képző tábor volt. Illetve, párhuzamosan futtatták a kiképzést a helyi csapatok nyári táborával és kcs. tanyázásával. Az Ausztrál kerület vezetői meg voltak hívva, de nem tudtak elmenni. Jung Panni EU-ból és Szöllősi Robi New Jersey-ből mentek segíteni a képzésben. Sajnos, nem sikerült az elképzelés szerint a képzés. A nyári táborban levő vezetők nem voltak ráhangolódva a tovabbképzésre. Tervben van Kcs. vezető képzéseket tartani minden kerületben a következő két évben. Ennek az egyeztetése folyametben van. A legnagyobb hiányunk marad továbbra az, hogy nem képeztünk ki elég kiscserkész ŐV-t és ST-t. Az I. és III. Kerületekben kisebb gond, mint a II., IV. és V. kerületekben. Továbbra dolgozunk azon, hogy kihangsúlyozzuk mindenkor és mindenhol a kcs. vezetőképzés fontosságát, és ezeknek a táboroknak PR-ját emelni fogjuk.

**CSERKÉSZTISZTI TÁBOR**

A tábor munkaterve fel lett újjítva és további alakítást fog kapni a tapasztaltak alapján. Lendvai-Lintner egy kis munka csoportot szervezett magának erre a célra.

**VEZETŐI ÉS JELŐLT CSERÉK**

Továbbra is folytattuk a kiképző és jelölt cseréket mind a KMCSSZ kerületei között, mind a többi magyar cserkészszövetséggel. A Központi VK-n , több éve, egy hivatalos pályázat által érkeznek vezetők a testvér szövetségekből. Ez nagy sikert élvez. Azok nagy százaléka akik itt jár nálunk, , otthon kamatoztatják az itt tanultakat. Az előző VKVT-k alatt is történtek vezetői cserék, ami a VK-at illeti, de ez a programunk is felélénkült. Hiányzik még egy hivatalos “formula,” hogy kit-mikor lehet küldeni vendég kiképzőnek. Illetve, ha a kerületek jobban összedolgoznánank abban, hogy mikor legyenek VK-k, akkor arra jobban fel lehetne készülni, hogy hány vezetőre lenne szükség, mikor. A KCS Program által is nyerünk a cserkészmozgalom érdekében: van aki a KMCSSZ által lesz cserkész, van aki mint cserkészvezető jön táborainkba segíteni vagy továbbképeztetni magát. Sajnos, még van olyan szövetség, aki nem fogja el a KMCSSZ képzést. Még ki kell dolgozzunk konkrét kereteket, amelyeken belül résztvehetnek ezek a személyek ezen túl.

**HIF pályázat**

A 2014-ben beadott pályázatot megkaptuk. $6500-t megkaptuk. Ez a pénz fedezi a kiadásaikat és a kcs. ŐV/ ST tábornak a csapatépítő evezési programját.

**Egyéb hírek**

* A központi ŐV velemjáró 1. összesített kiadása 2013-ban volt kiadva. 2014-re újra átfésüljük, tovább egyeztetjük. Az összes kerületünk és más szövetségek velemjáróit ötvöztük.
* A Kcs. ŐV velemjáró egyeztetése következik és majd sorba vesszük a többit.
* Több parancsnoktól (régi és alakuló csapatoknál) jött visszajelzés, hogy szeretnék tudni, hogy mi a táboroknak tanterve. Nincs belátásuk abba, hogy mit tanulnak a jelöltek és milyen elvárásuk feléük. Ezt szeretném orvosolni már az idei központi VK után.
* A Kcs. ŐV és ŐV parancsnokok küldenek kiértékelést a pk-nak tagjaikról. Ezt szeretnem, ha többi tábor is megtenné az idei központi VK után.

Cserkészszövetségünknek egyik létkérdése az egységes vezetőképzés, mivel csak ezen keresztül biztosítottuk a múltban, és biztosítjuk a jövőben, hogy cserkészeink nevelése azonos legyen világszerte. Ezért továbbra fogom szorgalmazni a jelölt és kiképző csereakciókat kerületeink és testvérszövetségeink között.

Komolyan kell előre terveznünk, hogy mikor-hol tartunk VK táborokat. Ezt figyelembe véve egy 5 éves tervet hoztunk létre, hogy igyekezzünk kiküszöbölni a kerületek táborainak időpont ütközését, ami például idén is meg fog történni a központi jubileumi táborral és európai vk-val. Lehet, hogy nem tudunk majd minden programunknak egyedi időpontot biztosítani, de előrelátással okosabban tudunk tervezni.

Céljaim:

* Vezetői/ parancsnoki csereakciókat folytatni, kibőviteni.

Folyamatban van.

* VK hétvégekre programvázlatok

Folyamatban van.

* Vk táborok anyagát a különböző kerületekben tovább egyeztetni.

Folyamatban van.

* Személyesen elmenni mindegyik kerületbe, s részt venni a VK táborokon.

Az európai VK maradt még hátra.

Tábori zárójelentések begyűjtésének javítása.

* Cserkészismereti vizsgák átnézése, az új próbarendszerhez egyeztetve.

Folyamatban van.

* Tovább segíteni a Csapatpk-nek a tábor jelentkezéseket időben beküldeni.

Folyamatban van.

Pigniczky Eszti cscst.

Cleveland, OH

2015. április.